section_heading: Rane godine
paragraph_text: Rođen 12. siječnja 1956. godine u gradu Gzhatsku, danas znanome kao Gagarin, Nikolaj Noskov se rodio u radničkoj sovjetskoj obitelji. Njegov je otac Ivan radio u mesnoj industriji dok se njegova majka Jekaterina bavila mljekarskim i građevinskim zanatom. Noskov je stekao svoje prve glazbene dojmove kada je u svojem djetinjstvu slušao narodnu glazbu sviranu na tradicionalnim ruskim instrumentima te uz koju je ponekad pjevala njegova majka. Kada mu je bilo osam godina, Noskov i njegova obitelj preselili su se u veći grad - Čerepovec. Noskov je tamo pohađao i završio školu te odslužio vojni rok.